โรงเรียนเชียงกลาง "ประชาพัฒนา"

**โรงเรียนเชียงกลาง “ประชาพัฒนา”** ตั้งอยู่เลขที่ 87 หมู่ 11 ถนนอดุลย์เดชจรัส ตำบลเชียงกลาง อำเภอเชียงกลาง จังหวัดน่าน เดิมชื่อโรงเรียนประชาพัฒนา เริ่มก่อตั้งเมื่อปีการศึกษา 2503 มีเนื้อที่ 79 ไร่ เปิดทำการสอนครั้งแรกในระดับประถมศึกษาปีที่ 5-7 สังกัดกรมสามัญศึกษากระทรวงศึกษาธิการ มีนายสุนทร มณีศรี เป็นครูใหญ่

## ประวัติ
***ปีการศึกษา 2515** โรงเรียนในสังกัดองค์การบริหารส่วนจังหวัดได้เปิดขยายการศึกษาระดับประถมศึกษา จึงทำให้จำนวนนักเรียนลดลงเหลือเพียงชั้นละ 1 ห้องและมีแนวโน้มที่จะลดลงอีกจนไม่สามารถที่จะดำรงเป็นโรงเรียนประถมศึกษาตอนปลาย นายกฤษณ์ สุวรรณประดิษฐ์ ครูใหญ่ในขณะนั้นได้นำเรื่องปรึกษากับทางอำเภอและจังหวัดเพื่อขออนุมัติกรมสามัญศึกษาเปิดสอนเป็นโรงเรียนมัธยมศึกษาประจำอำเภอ  ซึ่งครั้งแรกกรมสามัญศึกษา ได้อนุมัติให้เปิดสอนในระดับมัธยมศึกษา โดยเป็นสาขาโรงเรียนปัว เปิดสอนครั้งแรกจำนวน 2 ห้องเรียน
***ปีการศึกษา 2516** กรมสามัญศึกษาได้อนุมัติให้เปิดเป็นโรงเรียนมัธยมศึกษาประจำอำเภอและเปลี่ยนชื่อเป็นโรงเรียนเชียงกลาง “ประชาพัฒนา” ตามประกาศกระทรวงศึกษาธิการเรื่องตั้งโรงเรียนรัฐบาลประกาศณวันที่ 21 มีนาคม 2516 มีนายกฤษณ์สุวรรณประดิษฐ์เป็นครูใหญ่
***ปีการศึกษา 2526** โรงเรียนได้เข้าโครงการมัธยมศึกษาเพื่อพัฒนาชนบท (มพช.2) รุ่นที่ 1 ได้รับงบประมาณก่อสร้างอาคารเรียนอาคารประกอบปรับปรุงพื้นที่และไฟฟ้าภายในขุดสระตลอดจนวัสดุครุภัณฑ์ตามโครงการเงินกู้ธนาคารโลกและเงินงบประมาณของกรมสามัญศึกษาเป็นเงิน 7,860,000.00 บาท (เจ็ดล้านแปดแสนหกหมื่นบาทถ้วน)
***ปีการศึกษา 2529** ได้จัดตั้งโรงเรียนสาขาขึ้นที่ตำบลนาไร่หลวงซึ่งปัจจุบันคือโรงเรียนไตรเขตประชาสามัคคีรัชมังคลาภิเษกอำเภอสองแควจังหวัดน่าน
***ปีการศึกษา 2530**เปิดทำการสอนระดับมัธยมศึกษาตอนปลายขึ้นจำนวน 2 ห้องเรียน
***ปีการศึกษา 2533** จัดตั้งโรงเรียนสาขามัธยมศึกษาที่โรงเรียนบ้านดอนแก้วตำบลพระธาตุปัจจุบันคือโรงเรียนพระธาตุพิทยาคมโดยเปิดทำการสอนในระดับมัธยมศึกษาปีที่ 1 จำนวน 1 ห้องเรียน
***ปีการศึกษา 2534** จัดตั้งโรงเรียนสาขาเพิ่มขึ้นอีกที่ตำบลพระพุทธบาทมี 4 ห้องเรียนปัจจุบันกรมสามัญศึกษาได้สั่งยุบเลิกโรงเรียนสาขา
***ปีการศึกษา 2535** นายชวลิต วิชาศิลป์ ดำรงตำแหน่งผู้อำนวยการโรงเรียนจนถึงวันที่ 4 มีนาคม 2539
***ปีการศึกษา 2539** นายเพ็ชร ธรรมราช ย้ายมาดำรงตำแหน่งผู้อำนวยการโรงเรียนตั้งแต่วันที่ 4 มีนาคม 2539
***ปีการศึกษา 2541** นายไพบูลย์ เกษตรการุณย์ ดำรงตำแหน่งผู้อำนวยการโรงเรียนในวันที่ 5 มีนาคม 2541
***ปีการศึกษา 2544** นางอดิสัย วิเศษวัชร์ ดำรงตำแหน่งผู้อำนวยการโรงเรียนในวันที่ 1 พฤศจิกายน 2544
***ปีการศึกษา 2546** นายประมวล กระจ่างอรรถชัย ดำรงตำแหน่งผู้อำนวยการโรงเรียนในวันที่ 3 พฤศจิกายน 2546
***ปีการศึกษา 2553** นายเกียรติชาย ทิพย์บุญศรี ดำรงตำแหน่งผู้อำนวยการโรงเรียน ในวันที่ 19 มกราคม 2554
***วันที่ 29 ก.ย. พ.ศ. 2541** ได้เข้าร่วมโครงการอนุรักษ์พันธุกรรมพืชอันเนื่องมาจากพระราชดำริ สมเด็จพระเทพรัตนราชสุดาฯ สยามบรมราชกุมารี งานสวนพฤกษศาสตร์โรงเรียน โรงเรียนเชียงกลาง “ประชาพัฒนา”
***ปีการศึกษา 2545** ได้รับการคัดเลือกให้เป็นโรงเรียนแกนนำ (เครือข่าย) การใช้หลักสูตรการศึกษาขั้นพื้นฐานพุทธศักราช 2544 ในชั้นมัธยมศึกษาปีที่ 1 และชั้นมัธยมศึกษาปีที่ 4 ได้จัดทำหลักสูตรสถานศึกษาโรงเรียนเชียงกลาง “ประชาพัฒนา” ขึ้นใช้
***ปีการศึกษา 2546** ได้รับการคัดเลือกให้เป็นโรงเรียนในฝันตามโครงการ 1 อำเภอ 1 โรงเรียนในฝันและเป็นโรงเรียนวิถีพุทธ
***ปีการศึกษา 2548** ได้ผ่านการประเมินเป็นโรงเรียน“ต้นแบบโรงเรียน 1 อำเภอ 1 โรงเรียนในฝัน”
***วันที่ 19 ตุลาคม พ.ศ. 2552** ได้รับพระราชทานป้ายสนองพระราชดำริสมเด็จพระเทพรัตนราชสุดาฯ สยามบรมราชกุมารี สวนพฤกษศาสตร์โรงเรียน โรงเรียนเชียงกลาง “ประชาพัฒนา”
***วันที่ 24 กุมภาพันธ์ พ.ศ. 2554** สมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินทรงเปิดอาคารนิทรรศการงานสวนพฤกษศาสตร์โรงเรียนเชียงกลาง ”ประชาพัฒนา” และทอดพระเนตรนิทรรศการงานสวนพฤกษศาสตร์โรงเรียน
***ปีการศึกษา 2554** โรงเรียนเชียงกลาง “ประชาพัฒนา” ได้รับรางวัลเสมา ป.ป.ส. ดีเด่นตามโครงการสถานศึกษาป้องกันยาเสพติดดีเด่น
***วันที่ 13-15 มิถุนายน 2555** โรงเรียนเชียงกลาง “ประชาพัฒนา” ได้รับการประเมิน คุณภาพภายนอกรอบสาม
***ปีการศึกษา 2555** โรงเรียนเชียงกลาง “ประชาพัฒนา” เป็นโรงเรียนสถานศึกษาการจัดกิจกรรมการเรียนรู้และการบริหารจัดการตามหลักปรัชญาเศรษฐกิจพอเพียง “สถานศึกษาพอเพียง 2555” (รอบ 2)
***ปีการศึกษา 2555** ทีม C.K.P. First โรงเรียนเชียงกลาง “ประชาพัฒนา” ได้รับรางวัลยุวชนประกันภัยดีเด่น ประเภทการแสดงชนะเลิศระดับภาคโครงการยุวชนประกันภัย

หมวดหมู่:โรงเรียนมัธยมศึกษาประจำอำเภอในจังหวัดน่าน
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษาน่าน
หมวดหมู่:โรงเรียนที่ก่อตั้งในปี พ.ศ. 2516
หมวดหมู่:อำเภอเชียงกลาง